EkBass/fiwiki-20250220-pages-articles huggingface dataset:
Lucas Vázquez

Lucas Vázquez Iglesias (s. 1. heinäkuuta 1991 Curtis, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan oikea laitalinkki. == Seurajoukkueura == Vázquez liittyi Real Madridin nuorisoakatemiaan vuonna 2007. Ensimmäisenä kautenaan 2011–2012 seuran reservijoukkueessa, hän pelasi 23 ottelua ja teki niissä neljä maalia. Joukkue onnistui kauden päätteeksi nousemaan maan toiseksi korkeimmalle sarjatasolle Segunda Divisióniin viiden vuoden tauon jälkeen. Ensimmäisen ottelunsa Segunda Divisiónissa Vázquez pelasi 17. elokuuta 2012 Villarrealia vastaan.Cavenaghi toma los mandos del 'Submarino' Marca. Viitattu 21.2.2015. Hän onnistui maalinteossa ensimmäistä kertaa kauden aikana 15. lokakuuta 2012 ottelussa Las Palmasia vastaan.El 'loco' Castilla enajena a Las Palmas Marca. Viitattu 21.2.2015. 19\. elokuuta 2014 Vázquez siirtyi kauden kestävällä lainasopimuksella Espanyoliin.Lucas Vázquez jugarà cedit a l'Espanyol RCD Espaynol. Viitattu 21.2.2015. Hän teki ensiesiintymisensä joukkueessa 30. elokuuta 2014 ottelussa Sevillaa vastaan.El Sevilla impone su oficio ante el Espanyol Marca. Viitattu 30.6.2015. Kauden jälkeen Espanyolin käytti 2 miljoonan euron osto-optionsa Vázquezista ja solmi hänen kanssaan nelivuotisen sopimuksen.Lucas Vázquez, perico RCD Espanyol. Viitattu 30.6.2015. 30\. kesäkuuta 2015 ilmoitettiin kuitenkin Real Madridin paanneen käytäntöön takaisinosto-oikeutensa Vázquezista ja paluu kasvattajaseuraan olisi vahvistusta vaille valmista.El Madrid recompra a Lucas Vázquez Marca. Viitattu 30.6.2015. Collet: "Tenemos un acuerdo verbal con el Madrid por Lucas" Marca. Viitattu 30.6.2015. 2\. heinäkuuta 2015 madridilaisseura vahvisti siirron.Official Announcement: Lucas Vázquez Real Madrid. Viitattu 3.7.2015. == Lähteet == == Aiheesta muualla == * Vázquezin tilastot BDFutbol-sivustolla * Vázquezin tilastot Soccerway-sivustolla Luokka:Espanjalaiset jalkapalloilijat Luokka:Vuonna 1991 syntyneet Luokka:Elävät henkilöt
Juovaharjarapu

Juovaharjarapu (Atyopsis moluccensis) on Aasiasta kotoisin oleva äyriäinen, jota pidetään myös akvaarioissa. pienoiskuva|left|Juovaharjarapu seisomassa puunpalan päällä ja kauhomassa vettä harjaksillaan. Saksien sijasta juovaharjaravulla on eturaajoissa harjakset, joilla se pyydystää planktonia ja muita vedessä olevia pieneliöitä. Juovaharjarapuja elää luonnossa laajalla alueella, joka ulottuu Sri Lankasta Thaimaan ja Malesian kautta Indonesiaan, mahdollisesti Filippiineille asti. Ne elävät nopeasti virtaavissa puroissa useimmiten ylänköalueilla. == Lähteet == == Aiheesta muualla == * Harjarapujen uudet suomenkieliset nimet Luokka:Kymmenjalkaiset
Väinö Immonen

Väinö Heikki Tapani Immonen (s. 9. joulukuuta 1949 Joensuu) on suomalainen Kuopiossa asuva kirjallisuustoimittaja ja pakinoitsija joka käyttää nimimerkkiä Immu. Immosen vanhemmat olivat rakennusmestari Uuno Lennart Immonen ja Tyyne Ester Pesonen. Hän suoritti 1974 peruskoulunopettajan tutkinnon Joensuun korkeakoulussa. Immonen oli kuopiolaisen Savon Sanomat- lehden pakinoitsijana ja kirjallisuustoimittajana 1975–2007. Pohjoissavolaisen kaunokirjallisuuden bibliografia : Väinö Immonen == Teoksia == * Kettusiima : radiosketsiohjelman tekstit. Yleisradio, Kuopio 1986 * Takana taivaanrannat : televisionäytelmä. Yleisradio, TV-2 1988 == Lähteet == == Aiheesta muualla == * Väinö immosen kotisivut * Uusi Suomi Puheenvuoro Vapaavuoro : Väinö Immonen Luokka:Suomalaiset toimittajat Luokka:Pakinoitsijat Luokka:Vuonna 1949 syntyneet Luokka:Elävät henkilöt
Madagascarin pingviinit (elokuva)

Madagascarin pingviinit on vuonna 2014 ensi-iltansa saanut yhdysvaltalainen 3D tietokone-animoitu toimintaelokuva, jonka on tuottanut DreamWorks Animation ja julkaissut 20th Century Fox. Elokuvan alussa Kippari, Kowalski ja Rico ovat poikasia, kun he löytävät munan joka putoaa jääjyrkänteeltä kalastusalukselle, ja pelastavat sen merileopardeilta. Munasta kuoriutuu Alokas ja joukko on kasassa. Omaperäinen räpylänelikko ajautuu mukaan maailmanlaajuiseen vakoojaoperaatioon. ==Äänirooleissa== ===Alkuperäiset äänet=== ===Suomenkieliset äänet=== ==Lähteet== Luokka:Elokuvat linnuista Luokka:Vuoden 2014 yhdysvaltalaiset elokuvat Luokka:Yhdysvaltalaiset animaatioelokuvat Luokka:DreamWorksin elokuvat
Zhang Linpeng

Zhang Linpeng (; s. 9. toukokuuta 1989 Jinan, Shandong) on kiinalainen jalkapalloilija, joka edustaa Kiinan Superliigassa pelaavaa Guangzhou Evergrandea. Oikeajalkainen Zhang on pelipaikaltaan oikea laitapuolustajahttp://www.transfermarkt.co.uk/linpeng- zhang/profil/spieler/140437#subnavi. Hän kuuluu myös Kiinan jalkapallomaajoukkueeseen. == Seurajoukkueura == Zhang aloitti ammattilaisuransa vuonna 2006 toiseksi korkeimman sarjatason Shanghai East Asia FC:ssä, jossa hän pelasi vuodet 2006–2010. Otteluita kertyi 65 ja maaleja kaksi. Tammikuussa 2011 Zhang siirtyi Kiinan Superliigan Guangzhou Evergrandeen. Hän debytoi seuran paidassa Dalian Shideä vastaan saman vuoden huhtikuussa. Heti ensimmäisellä kaudellaan hän voitti seuran kanssa liigamestaruuden. Sama toistui seuraavalla kaudella eli kaudella 2012, nyt Zhang voitti myös cupin ja supercupin. Kaudella 2013 Guangzhou ja Zhang voittivat sekä maan mestaruuden että AFC Champions Leaguen, jonka ansiosta joukkue pelasi seuraavana vuonna seurojen MM-kilpailuissa, joissa Zhang esiintyi kolmessa ottelussahttp://www.fifa.com/worldfootball/statisticsandrecords/players/player=375721/index.html . Kauden 2014 jälkeen Zhang saavutti neljännen liigamestaruutensa. Hänet on valittu kahdesti liigan tähdistöjoukkueeseen ja kerran myös Champions Leaguen tähdistöön. Italialaisseura Inter Milan on kiinnostunut Zhangin peliesityksistähttp://www.tribalfootball.com/articles/inter-milan-chasing- guangzhou-evergrande-defender-zhang-linpeng-4063496#.VOjEYS7-aBE. == Maajoukkueura == Zhang on pelannut Kiinan nuorten maajoukkueissa. Debyytti Kiinan jalkapallomaajoukkueessa tapahtui joulukuussa 2012 ystävyysottelussa Jordaniaa vastaan. Zhang onnistui tuossa pelissä myös maalinteossahttp://www.national-football- teams.com/player/35146/Linpeng_Zhang.html. Vuonna 2010 Zhang voitti Kiinan kanssa Itä-Aasian mestaruuden. Hän on kuulunut Kiinan joukkueeseen vuoden 2011 Aasian-mestaruuskilpailuissa, joissa hän teki yhden maalin, sekä myös vuoden 2015 Aasian-mestaruuskilpailuissa. == Muuta == Zhangin lempinimi Zhangmos tulee hänen samanlaisesta pelityylistään jalkapallon MM- ja EM- kultamitalistin, espanjalaisen Sergio Ramosin kanssa. == Lähteet == == Aiheesta muualla == * * * Zhang Linpeng Soccerway-sivustolla Luokka:Kiinalaiset jalkapalloilijat Luokka:Vuonna 1989 syntyneet Luokka:Elävät henkilöt
Chi Chunxue

Chi Chunxue (, s. 4. tammikuuta 1998) on kiinalainen maastohiihtäjä. Chi debytoi maastohiihdon maailmancupissa marraskuussa 2013 Rukalla sijoittuen perinteisen sprintissä sijalle 98. Hänen paras sijoituksensa maailmancupin osakilpailussa on 47. sija Tour de Skin osakilpailussa Val di Fiemmessä tammikuussa 2014. Chi oli mukana kauden 2013–2014 Tour de Skillä. Chi kilpailee vuoden 2015 MM-kilpailuissa Falunissa. Hän oli perinteisen sprintin 53:s ja yhdistelmäkilpailun 52:s. Karsinnassa naisten kymmenen kilometrin vapaan hiihtotavan kilpailuun Chi oli ylivoimainen ja jätti toiseksi tulleen Bosnia ja Hertsegovinan Tanja Karišikin 50 sekunnin päähänhttp://www.skifans.se/artikel/chunxue-chi-vann-kvalet . == Lähteet == Luokka:Kiinalaiset maastohiihtäjät Luokka:Vuonna 1998 syntyneet Luokka:Elävät henkilöt
Marin Draganja

Marin Draganja (s. 13. toukokuuta 1991 Split) on kroatialainen ammattilaistennispelaaja, jonka ammattilaisura alkoi vuonna 2009. 185 senttimetriä pitkä ja 78 kilogrammaa painava Draganja on vasenkätinen ja hänen valmentajanaan toimii entinen tennispelaaja Gilbert Schallerhttp://www.atpworldtour.com/Tennis/Players/Dr/M/Marin-Draganja.aspx. Draganja on erikoistunut nelinpeliin. Kaksinpelissä Draganja on ollut parhaimmillaan ATP-rankingin sijalla 550 huhtikuussa 2013. Nelinpelissä hän on ATP-rankingin sijalla 24., joka on myös hänen uransa korkein sijoitus rankingissa. Draganja on saavuttanut urallaan kaksi nelinpelin ATP- turnausvoittoa, heinäkuussa 2014 Hampurissa Romanian Florin Mergean kanssa, ja helmikuussa 2015 nykyisen parinsa, Suomen Henri Kontisen kanssa kotimaassaan Zagrebissahttp://yle.fi/urheilu/henri_kontinen_atp- turnausvoittoon_zagrebissa/7790375. Vuonna 2014 Draganja selviytyi Mergean kanssa Ranskan avoimissa semifinaaleihin. Wimbledonissa ja Australian avoimissa Draganja on ollut parhaimmillaan toisella kierroksella ja Yhdysvaltain avoimissa ensimmäisellä kierroksella. Myös Draganjan pikkuveli Tomislav Draganja on tennispelaaja. == Lähteet == Luokka:Kroatialaiset tennispelaajat Luokka:Vuonna 1991 syntyneet Luokka:Elävät henkilöt
Niilo Elo

Niilo Elo (6. joulukuuta 1909 Kouvola – 28. elokuuta 1997 Helsinki) oli suomalainen kauppaneuvos ja filosofian maisteri. Elo oli Yhtyneet Paperitehtaat Oy:n tytäryhtiön paperisäkkejä, aaltopahvia ynnä muita paperijalosteita valmistaneen Paperituote Oy:n toimitusjohtajana. Hän oli 1930-luvulla mukana opiskelijajärjestöjen toiminnassa. Elon vanhemmat olivat veturinkuljettaja Hjalmar Elo (entinen Nygrén) ja Martta Matilda Rantanen. Hän pääsi ylioppilaaksi 1928 ja valmistui filosofian maisteriksi Helsingin yliopistosta 1934. Elo oli yliopiston historiallis–kielitieteellisen laitoksen apulaisamanuenssina 1933–1935 ja opiskeli Kööpenhaminan yliopistossa 1934 sekä Königsbergin yliopistossa 1935–1936. Elo oli Ylioppilaslehden päätoimittajana 1936–1937, Kymenlaakson osakunnan kuraattorina 1937–1938, Suomen ylioppilaskuntien liiton puheenjohtajana 1937 sekä päätoimittajana Valkeakosken Sanomat -lehdessä 1940–1941 ja Yhtyneet Paperitehtaat Oy:n Työn Äärestä -henkilöstölehdessä 1940–1950. Elo toimi Paperituote oy:n mainospäällikkönä 1940–1947 sekä yhtiön toimitusjohtajana ja johtokunnan jäsenenä 1949–1970. Hän oli Yhtyneet Paperitehtaat Oy:n osastopäällikkönä 1949–1949, Yhtyneet Paperitehtaat Oy:n Paperituotteen johtajana 1949–1974 sekä Yhtyneet paperitehtaat Oy:n johtokunnan jäsenenä 1951–1970 ja johtajiston jäsenenä 1970–1974. Hän sai kauppaneuvoksen arvon 1969. Elo oli Valkeakosken kauppalanvaltuuston jäsenenä 1945–1948 ja 1952–1954.Kuka kukin on 1978 (Projekt Runeberg)Ylioppilaslehden henkilökunta 1913–2013 == Lähteet == Luokka:Suomalaiset yritysjohtajat Luokka:Suomalaiset päätoimittajat Luokka:Valkeakosken kaupunginvaltuutetut Luokka:Kauppaneuvokset Luokka:Vuonna 1909 syntyneet Luokka:Vuonna 1997 kuolleet
Kaihonkukat

Kaihonkukat eli sinikaihonkukat (Omphalodes) on lemmikkikasvien heimoon kuuluva kasvisuku, jossa on noin 28 lajia. Kaihonkukat ovat yksi-, kaksi- tai monivuotisia ruohovartisia kasveja. Niitä esiintyy Euroopassa, Pohjois- Afrikassa ja Aasiassa. Kaihonkukilla on siniset tai valkoiset kukat, jotka ovat paljon samannäköisiä kuin lemmikeillä. Muutamia kaihonkukkia viljellään koristekasvina. Tunnettu puutarhaperenna on kevätkaihonkukka, jota kasvaa luonnonvaraisena eteläisen Keski-Euroopan vuoristojen, kuten Alppien, Apenniinien ja Karpaattien, kosteissa metsissä.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Kevätkaihonkukka menestyy hyvin myös Suomen ilmastossa, joten se on joskus levinnyt viljelykarkulaiseksi Etelä-Suomessa.Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. painos. Luonnontieteellinen keskusmuseo, Kasvimuseo. Helsinki 1998. ISBN 951-45-8167-9. == Lajeja == * turkinkaihonkukka (Omphalodes cappadocica) * kesäkaihonkukka (Omphalodes linifolia eli Iberodes linifolia)Suomen Lajitietokeskus: Kesäkaihonkukka – Iberodes linifolia Viitattu 14.12.2022. * kevätkaihonkukka (Omphalodes verna)Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Omphalodes cappadocica 2.jpg|Turkinkaihonkukka. Omphalodes linifolia EnfoqueFlores 2011-4-24 RioMontoro SierraMadrona.jpg|Kesäkaihonkukka. Omphalodes linifolia Habitus 2011-4-24 RioMontoro SierraMadrona.jpg|Kesäkaihonkukka. Boraginaceae - Omphalodes verna-6.JPG|Kevätkaihonkukka. == Lähteet == == Aiheesta muualla == * Kassu – Kasvien suomenkieliset nimet: Kaihonkukat (Omphalodes) * Suomen Lajitietokeskus: Sinikaihonkukat – Omphalodes *ITIS: Omphalodes *United States Department of Agriculture (USDA): Omphalodes Luokka:Lemmikkikasvit
Portugalin beachfutismaajoukkue

Portugalin beachfutismaajoukkue edustaa Portugalia beachfutiksen kansainvälisissä otteluissa. Joukkuetta hallinnoi Portugalin jalkapalloliitto ja se kuuluu FIFA:an ja UEFA:an. Portugalin maajoukkue on saavuttanut kaksi MM-kultaa, vuosina 2001 ja 2015. Lisäksi se on saavuttanut kolme MM-hopeaa ja viisi MM-pronssia. Euro Beach Soccer Leaguen Portugali on voittanut neljästi ja Euro Beach Soccer Cupin kuudesti. Vuoden 2015 Euroopan kisoista Bakusta joukkue saavutti pronssia. Joukkueen päävalmentaja on Mário Narciso ja sen kapteeni on angolalaissyntyinen Madjer, joka on yksi kaikkien aikojen parhaista beachfutispelaajista ja myös vuosien 2001 ja 2015 maailmanmestarihttp://www.beachsoccer.com/teams/Portugal. Portugali järjesti vuoden 2015 MM-kilpailut, jotka päättyivät sen mestaruuteenhttp://www.fifa.com/beachsoccerworldcup/teams/team=1895810/index.html . == Pelaajat == Joukkueen pelaajat vuoden 2015 MM-kilpailuissa, jotka päättyivät Portugalin osalta mestaruuteen. * 1 M Tiago Petrony * 2 P Rui Coimbra * 3 P Léo Martins * 4 P Bruno Torres * 5 L Jordan Santos * 6 H Alan Cavalcanti * 7 L Madjer (C) * 8 L José Maria Fonseca * 9 H Bruno Novo * 10 H Belchior * 11 P Bé Martins * 12 M Elinton Andrade === Muita pelaajia === * P Tiago Batalha * P Lucio Carmo * M Paulo Graça * M Nuno Hidalgo * P Nuno Tavares == Lähteet == Beachfutismaajoukkue Luokka:Beachfutismaajoukkueet
Venevaja

thumb|Venevajoja Houtskarissa. Venevaja on rakennus, joka on osittain tai kokonaan vedessä ja on tarkoitettu veneen ja veneilytarvikkeiden säilömiseen. Suomessa ja Ruotsissa venevajat ovat perinteinen näky saaristossa, jossa elanto saatiin pääosin merestä. Kalastuslaivojen suurentuminen 1900-luvulla sekä maankohoamisen aiheuttama rannikkovesien madaltuminen teki monista vanhoista venevajoista käyttökelvottomia. 1900-luvulla rakennettiin suurempia ja syvemmällä sijaitsevia venevajoja. == Katso myös == *Talas == Lähteet == == Aiheesta muualla == Luokka:Varastorakennukset Luokka:Veneily
Halikat

Halikat (Mertensia) on lemmikkikasveihin kuuluva kasvisuku, jossa on noin 50 lajia. Halikat ovat monivuotisia ruohokasveja, jotka kasvavat kosteilla niityillä, metsissä tai merenrannoilla Euroopassa, Aasiassa, Pohjois- Amerikassa ja Grönlannissa. Kukat ovat tavallisesti sinisiä ja kellomaisia.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0 Halikoita voidaan viljellä puutarhaperennana.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 == Lajeja == * merihalikka (merenrantahalikka) (Mertensia maritima) * luotohalikka (Mertensia primuloides) * helmiäishalikka (Mertensia pulmonarioides, syn. M. virginica) * siperianhalikka (Mertensia sibirica) * taivaanhalikka (Mertensia arizonica) Mertensia maritima 2.jpg|Merihalikka. Mertensia maritima 6.jpg|Merihalikka. Mertensia sibirica Siperianhalikka C H5645.jpg|Siperianhalikka. == Lähteet == == Aiheesta muualla == *Finto: Kassu – Kasvien suomenkieliset nimet: Halikat (Mertensia) *Suomen Lajitietokeskus: Halikat – Mertensia *ITIS: Mertensia *United States Department of Agriculture (USDA): Mertensia *Flora of China: Mertensia Luokka:Lemmikkikasvit
Raunioyrtit

Raunioyrtit (Symphytum) on lemmikkikasveihin kuuluva kasvisuku, jossa on 25–35 lajia. Raunioyrtit ovat monivuotisia ruohokasveja, jotka kasvavat monenlaisilla kasvupaikoilla. Niitä esiintyy Euroopassa, Pohjois-Afrikassa ja Länsi-Aasiassa. Jotkin lajit voivat olla haitallisesti leviäviä.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Useita raunioyrttejä käytetään koristekasveina perennana.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lajeja ja risteymiä == * Symphytum asperum – tarharaunioyrtti * Symphytum caucasicum – kaukasianraunioyrtti * Symphytum ibericum – peittoraunioyrtti (myös Symphytum ibiricum) * Symphytum officinale – rohtoraunioyrtti ** S. officinale var. bohemicum – valkorohtoraunioyrtti (valkoraunioyrtti) ** S. officinale var. officinale – tummarohtoraunioyrtti * Symphytum orientale * Symphytum tuberosum – keltaraunioyrtti Risteymiä: * Symphytum × uplandicum – ruotsinraunioyrtti (tarharaunioyrtin ja rohtoraunioyrtin risteymä) Symphytum asperum bloemen.jpg|Tarharaunioyrtti (Symphytum asperum) Symphytum caucasicum - Fleurs.jpg|Kaukasianraunioyrtti (Symphytum caucasicum) Karakafes otu.jpg|Peittoraunioyrtti (Symphytum ibericum) Symphytum officinale 1.jpg|Rohtoraunioyrtti (Symphytum officinale) Symphytum tuberosum2.jpg|Keltaraunioyrtti (Symphytum tuberosum) == Lähteet == == Aiheesta muualla == * Kassu – Kasvien suomenkieliset nimet: Raunioyrtit (Symphytum) * Suomen Lajitietokeskus: Raunioyrtit – Symphytum * ITIS: Symphytum * United States Department of Agriculture (USDA): Symphytum * Flora of China: Symphytum *
Halston Sage

Halston Jean Schrage (s. 10. toukokuuta 1993 Los Angeles, Kalifornia), tunnetaan paremmin nimellä Halston Sage, on yhdysvaltalainen näyttelijä. Hänet tunnetaan mm. Gracena Nickelodeonin tv-sarjassa How to Rock ja NBC:n sarjasta Uhka, jossa hän näyttelee Amberia. Sage tunnetaan myös sivurooleista elokuvissa The Bling Ring (2013), Oikeesti aikuiset 2 (2013), Naapurit (2014) ja Paper Towns (2015). Sagen debyyttirooli oli vuonna 2011 Nickelodeonin sarjassa Victorious. Hän on juutalainen ja hänellä on kaksi nuorempaa sisarusta, Kate ja Max. Hänen sukujuurensa ovat Latviasta ja Puolasta. Sage oli ehdolla parhaan suudelman MTV Movie Award -palkinnon saajaksi yhdessä Rose Byrnen kanssa. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2012 The First Time The First Time Brianna 2013 The Bling Ring The Bling Ring Amanda 2013 Oikeesti aikuiset 2 Grown Ups 2 Nancy Arbuckle 2014 Poker Night Poker Night Amy 2014 Naapurit Neighbors Brooke Shy 2015 Paper Towns Paper Towns Lacey Pemberton 2015 Goosebumps Goosebumps Taylor 2015 Zombipartio Scouts Guide to the Zombie Apocalypse Kendall Grant 2017 Before I Fall Before I Fall Lindsay Edgecombe 2017 You Get Me You Get Me Alison Hewitt 2019 Late Night Late Night Zoe Martlin 2019 The Last Summer The Last Summer Erin Sinclaire 2019 X-Men: Dark Phoenix Dark Phoenix Dazzler (cameorooli) Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 2011 Victorious Victorious Sadie ”Beggin’ on Your Knees” 2012 How to Rock How to Rock Grace King 25 jaksoa 2012 Bucket & Skinner's Epic Adventures Bucket & Skinner's Epic Adventures Katherine Toms ”Epic Crashers” 2014 Uhka Crisis Amber Fitch 13 jaksoa 2017–2019 The Orville The Orville Alara Kitan 15 jaksoa 2019 Magnum P.I. Magnum P.I. Willa Stone ”Winner Takes All” 2019–2021 Prodigal Son Prodigal Son Ainsley Whitly pääosa Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Amerikanjuutalaiset Luokka:Vuonna 1993 syntyneet Luokka:Elävät henkilöt
Velholehdet

Velholehdet (Circaea) on horsmakasveihin kuuluva kasvisuku. Suvussa on kahdeksan lajia ja lisäksi useita risteymälajeja. Niitä esiintyy Euraasiassa ja Pohjois-Amerikassa. Lajeista pikkuvelholehteä, välivelholehteä ja isovelholehteä voidaan viljellä monivuotisena koristekasvina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Yksi velholehtilaji, pikkuvelholehti esiintyy luonnonvaraisena Suomessa. Sitä kasvaa koko maan alueella kosteissa lehtometsissä.Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. painos. Luonnontieteellinen keskusmuseo, Kasvimuseo. Helsinki 1998. ISBN 951-45-8167-9. == Lajeja == * pikkuvelholehti (Circaea alpina) * isovelholehti (Circaea lutetiana) Risteymiä: * välivelholehti (Circaea × intermedia, pikkuvelholehti × isovelholehti) 20140825Circaea lutetiana3.jpg|Isovelholehti. 26.07.07 Circaea-lutetiana- habit.jpg|Isovelholehti. Circaea erubescens 1.JPG|Circaea erubescens. Circaea mollis mizutamasw02.jpg|Circaea mollis. == Lähteet == == Aiheesta muualla == * Kassu – Kasvien suomenkieliset nimet: Velholehdet (Circaea) * Suomen Lajitietokeskus: Velholehdet – Circaea * ITIS: Circaea * United States Department of Agriculture (USDA): Circaea * Flora of China: Circaea Luokka:Horsmakasvit
Anders Sandøe Ørsted

Anders Sandøe Ørsted (21. joulukuuta 1778 Rudkøbing – 1. toukokuuta 1860)Nordisk familjebok (1922), s. 176–178 Runeberg.org. Viitattu 21.1.2015. oli tanskalainen oikeustieteilijä ja poliitikko, joka toimi Tanskan pääministerinä vuosina 1853–1854. == Elämäkerta == Ørsted valmistui juristiksi 1799 ja työskenteli vuodesta 1801 Tanskan oikeuslaitoksessa ja vuodesta 1813 hallituskansliassa. Hänestä tuli 1825 yliprokurori ja 1842 valtakunnanministeri (statsminister, ei tuolloin vielä tarkoittanut pääministeriä). Hän menetti Tanskan liberaalien myötätunnon asetuttuaan vastustamaan vaatimuksia perustuslaista ja joutui eroamaan muiden vanhoillisina pidettyjen ministerien joukossa maaliskuussa 1848. Ørsted kuitenkin valittiin lokakuussa 1848 perustuslakia säätävään kansalliskokoukseen, jossa hän esiintyi liberaalin kehityksen vastustajana. Hän oli 1850–1853 edustajana parlamentin ylähuoneessa. Monien yllätykseksi kuningas nimitti Ørstedin pääministeriksi huhtikuussa 1853. Hän yritti avoimesti peruuttaa vuodesta 1848 toteutettuja poliittisia uudistuksia ja sai vastaansa voimakkaan opposition. Ørstedin heinäkuussa 1854 asetuksella vahvistama uusi valtiosääntö herätti lisää vastustusta, ja hän jätti lopulta pääministerin tehtävät saman vuoden joulukuussa. Hänet haastettiin yhdessä eräiden muiden kanssa valtakunnanoikeuteen, mutta vapautettiin helmikuussa 1856. Ørsted julkaisi monia merkittävinä pidettyjä oikeustieteellisiä ja oikeusfilosofisia tutkielmia, joissa hän käsitteli lähes kaikkia Tanskan lainsäädännön haaroja. Sekä tieteilijänä että hallintomiehenä hänellä on sanottu olleen hyvin suuri vaikutus Tanskan oikeusjärjestelmän ja lainsäädännön kehittämiseen 1800-luvun alkupuolella. Hän oli vuodesta 1848 Tanskan kuninkaallisen tiedeseuran Videnskabernes selskabin puheenjohtaja. A. S. Ørsted oli kuuluisan tiedemiehen Hans Christian Ørstedin nuorempi veli. == Lähteet == == Aiheesta muualla == Luokka:Tanskan pääministerit Luokka:Oikeustieteilijät Luokka:Vuonna 1778 syntyneet Luokka:Vuonna 1860 kuolleet
Raparperit

Raparperit (Rheum) on tatarkasveihin kuuluva kasvisuku, jossa on noin 50 lajia. Ne kasvavat Itä-Euroopassa, Keski-Aasiassa, Himalajalla ja Kiinassa. Raparperit ovat vankkavartisia tai puutuneita perennoja, joiden kukintovarsi venyy näyttävän korkeaksi. Himalajanraparperi voi kasvaa jopa kolme metriä korkeaksi.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Raparpereja voidaan hyödyntää monivuotisina koristekasveina, lääkekasveina ja tarharaparperia ruokakasvina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lajeja == * Rheum alexandrae – keisarinnanraparperi * Rheum australe – himalajanraparperi * Rheum maximowiczii – kurtturapaperi * Rheum officinale – rohtoraparperi * Rheum palmatum – koristeraparperi * Rheum rhabarbarum (syn. Rheum × hybridum) – tarharaparperi (raparperi) * Rheum rhaponticum – kallioraparperi * Rheum tanguticum tai Rheum palmatum var. tanguticum – punakoristeraparperi Suomen Lajitietokeskus: Raparperit – Rheum Viitattu 21.5.2024. Rheum australe Oulu 03.jpg|Himalajanraparperi. Rheum officinale1.jpg|Rohtoraparperi. Rheum palmatum1C2000.jpg|Punakoristeraparperi. == Lähteet == == Aiheesta muualla == *Finto, Kassu – Kasvien suomenkieliset nimet: Raparperit (Rheum) *ITIS: Rheum *United States Department of Agriculture (USDA): Rheum *Flora of China: Rheum Luokka:Tatarkasvit
Pekka Paavolainen

Pekka (Peter, Pietari) Paavolainen (30. joulukuuta 1868 Kivennapa – 12. tammikuuta 1930 Kivennapa) oli suomalainen henkikirjoittaja, varatuomari ja kansanedustaja. Paavolaisen vanhemmat olivat maakauppias Pietari Paavolainen (1846–1902) ja Maria Kääpä (1847–1906). Hän pääsi ylioppilaaksi Viipurin lyseosta 1888 ja suoritti Helsingin yliopistossa kameraalitutkinnon 1890 ja yleisen oikeustutkinnon 1893. Paavolainen sai varatuomarin arvon 1897. Paavolainen toimi Suomen senaatin talousosaston ylimääräisenä kopistina vuodesta 1890 ja oli sittemmin Äyräpään kihlakunnan henkikirjoittajana 1899–1913 ja 1917–1930. Hän joutui välillä eroamaan henkikirjoittajan virasta Suomen kenraalikuvernöörin painostuksesta 1913. Paavolainen toimi lisäksi Rajajoen hoitoalueen metsäkasöörinä 1900–1907 ja 1913–1923, Kivennavan seurakunnan kirkonisännöitsijänä 1902–1906 sekä Viipurin läänin maatalouskomissionin sihteerinä 1907–1909. Hän oli vuonna 1910 senaatin määräämänä Suomen valtion edustajana Suomenlahden ja Laatokan välisen rajan rajankäynnissä ja kuului 1910-luvun alussa jäsenenä Kivennavan ja Uudenkirkon kuntien yhdistämistä Pietarin kuvernementtiin vastustaneeseen adressitoimikuntaan. Paavolainen oli nuorsuomalaisen puolueen ja vuodesta 1918 kokoomuspuolueen kansanedustajana 1914–1919 edustaen Viipurin läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa. Pekka Paavolainen oli naimisissa vuodesta 1894 Alice Laura Helena Löfgrenin kanssa. Heidän lapsiaan olivat kirjailija Olavi Paavolainen (1903–1964) ja diplomi-insinööri, vuorineuvos Lauri Paavolainen (1899–1958).Geni.com : Pekka Pietarinp. Paavolainen Pekka Paavolaisen veli oli kansanedustaja Erkki Paavolainen (1890–1960). == Lähteet == Luokka:Suomalaiset juristit Luokka:Kansanedustajat Luokka:Nuorsuomalaiset poliitikot Luokka:Kansallisen Kokoomuksen poliitikot Luokka:Viipurin läänin itäinen vaalipiiri Luokka:Vuonna 1868 syntyneet Luokka:Vuonna 1930 kuolleet
Suoputket

Suoputket (Peucedanum) on sarjakukkaiskasveihin kuuluva kasvisuku. Suoputkia voidaan viljellä monivuotisina koristekasveina. Rohtosuoputkea ja rihmasuoputkea on käytetty lääkekasvina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Yksi suoputkilaji, luhtasuoputki kasvaa luonnonvaraisena Suomessa. Sitä esiintyy koko maassa, paitsi Pohjois-Lapissa.Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. painos. Luonnontieteellinen keskusmuseo, Kasvimuseo. Helsinki 1998. ISBN 951-45-8167-9. == Lajeja == * Peucedanum officinale – rihmasuoputki * Peucedanum ostruthium – rohtosuoputki * Peucedanum palustre – luhtasuoputki eli suoputki * Peucedanum lowei – mestarinjuuri * Peucedanum oreoselinum – hietasuoputki * Peucedanum verticillare tai Tommasinia altissima – kiehkurakarjunputki Peucedanum officinale (7977286392).jpg|Rihmasuoputki. Peudecanum ostruthium 001.JPG|Rohtosuoputki. Peudecanum ostruthium 002.JPG|Rohtosuoputki. == Lähteet == == Aiheesta muualla == * Suomen Lajitietokeskus: Suoputket – Peucedanum * Kassu – Kasvien suomenkieliset nimet: Suoputket (Peucedanum) * Integrated Taxonomic Information System (ITIS): Peucedanum * United States Department of Agriculture (USDA): Peucedanum * Flora of China: Peucedanum *
Rantaputket

Rantaputket (Ligusticum) on sarjakukkaiskasveihin kuuluva kasvisuku, jossa on yli 50 lajia. Lajeista koloradonrantaputkea ja merirantaputkea voidaan hyödyntää monivuotisena koristekasvina ja maustekasvina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Yksi rantaputkilaji, merirantaputki kasvaa luonnonvaraisena Suomessa. Sitä esiintyy tulokaskasvina länsi- ja etelärannikon kivikkoisilla merenrannoilla.Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. painos. Luonnontieteellinen keskusmuseo, Kasvimuseo. Helsinki 1998. ISBN 951-45-8167-9. == Lajeja == * koloradonrantaputki (Ligusticum porteri) * merirantaputki (aik. rantaputki) (Ligusticum scothicum tai L. scoticum) * rusorantaputki (Ligusticum mutellina) == Lähteet == == Aiheesta muualla == * Finto: Kassu – Kasvien suomenkieliset nimet: Rantaputket (Ligusticum) * Suomen Lajitietokeskus: Rantaputket – Ligusticum *ITIS: Ligusticum *United States Department of Agriculture (USDA): Ligusticum *Flora of China: Ligusticum Luokka:Sarjakukkaiskasvit
Goodbye to Yesterday

”Goodbye to Yesterday” on virolaisten Elina Bornin ja Stig Rästan esittämä kappale. He osallistuivat kappaleella Eesti Laul -kilpailuun 2015 voittaen sen ylivoimaisesti yli 70 000 äänellä, mikä on suurin äänisaalis koko kilpailun historiassa. Voiton myötä he pääsivät edustamaan Viroa vuoden 2015 Eurovision laulukilpailuun. Elina Born oli aiemmin hakenut edustuspaikkaa kerran ja Stig Rästa useita kertoja. Kappale sijoittui Eurovision ensimmäisessä semifinaalissa kolmannelle sijalle 105 pisteellä ja pääsi finaaliin. Finaalissa sijoitus oli seitsemäs, ja pistesaalis 106 pistettä. == Lähteet == Luokka:Viron euroviisuedustuskappaleet Luokka:Vuoden 2015 euroviisuedustuskappaleet
Carl Theodor Zahle

Carl Theodor (C. Th.) Zahle (19. tammikuuta 1866 Roskilde – 3. helmikuuta 1946)Nordisk familjebok (1922), s. 665–666 Runeberg.org. Viitattu 22.1.2015.C. Th. Zahle Den Store Danske. Viitattu 23.2.2015. oli tanskalainen poliitikko, joka toimi Tanskan pääministerinä vuosina 1909–1910 ja 1913–1920. Hän edusti Radikaali Venstre -puoluetta. == Elämäkerta == Zahle oli suutarin poika, joka kouluttautui lakimieheksi. Hän toimi vuodesta 1891 Politiken-lehden toimittajana ja oli edustajana kansankäräjillä vuodesta 1895 alkaen. Hän kuului aluksi liberaaliin Venstrereformpartiet-puolueeseen, jonka hajottua vuonna 1905 hänestä tuli Radikaalin Venstren johtohahmo. Zahle onnistui kaatamaan epäluottamuslauseella Ludvig Holstein-Ledreborgin hallituksen ja tuli itse ensimmäisen kerran pääministeriksi lokakuussa 1909, mutta joutui eroamaan seuraavan vuoden heinäkuussa. Hän pyrki tuolloin muuttamaan varsinkin maanpuolustuslakia siten, että Tanskan armeijaa kevennettäisiin. Vuosina 1911–1913 Zahle toimi Stegen kaupungin pormestarina. Zahle palasi pääministeriksi kesäkuussa 1913 ja saavutti toisella pääministerikaudellaan suuren vaikutusvallan. Hänen hallituksensa sai ensimmäisen maailmansodan aikana poikkeukselliset valtaoikeudet ja toteutti monia merkittäviä uudistuksia. Se muun muassa uudisti vuonna 1915 parlamentin antamalla naisille äänioikeuden, muuttamalla kansankäräjien vaalitavan suhteelliseksi ja poistamalla ylähuoneen eli maapäivien (landsting) vaaleista etuoikeutetut äänestäjäryhmät, myi vuonna 1917 Tanskan Länsi-Intian saaret pois, antoi vuonna 1918 Islannille itsehallinnon ja lakkautti eräitä vanhentuneita maanomistusjärjestelyitä. Puolueloikkausten seurauksena Zahlen hallitus menetti vuoden 1920 alussa kapean enemmistönsä parlamentissa, jolloin kuningas Kristian X painosti Zahlea jättämään eronpyyntönsä. Kuninkaan kyseenalaisena pidetty toimi synnytti Tanskassa niin sanotun pääsiäiskriisin. Zahle siirtyi vuonna 1928 kansankäräjiltä ylähuoneeseen, jossa hän oli vuoteen 1939. Hän toimi vielä oikeusministerinä Thorvald Stauningin hallituksessa vuosina 1929–1935 sekä maapäivien puhemiehenä vuosina 1936–1939. == Lähteet == Luokka:Tanskan pääministerit Luokka:Tanskan puolueiden puheenjohtajat Luokka:Vuonna 1866 syntyneet Luokka:Vuonna 1946 kuolleet
Piikkiputket

Piikkiputket (Eryngium) on sarjakukkaiskasveihin kuuluva suku, jossa on 230 lajia. Ne ovat yksi-, kaksi- tai monivuotisia kasveja, joiden luonnonvarainen esiintymisalue on laaja. Euroopassa, Pohjois-Afrikassa, Turkissa, Keski- Aasiassa, Kiinassa ja Koreassa esiintyvät lajit kasvavat kuivilla kallioisilla paikoilla tai merenrannoilla. Pohjois- ja Etelä-Amerikassa esiintyvät lajit kasvavat yleensä märillä ja soisilla ruohostomailla. Useimmilla piikkiputkilla on piikkisten lehtien muodostama tyviruusuke ja kukintona ohdakemainen sarja, joka on pallon tai sylinterin muotoinen.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0 Useita eri piikkiputkia viljellään monivuotisina koristekasveina, kaksivuotista salaattipiikkiputkea ravintokasvina. Alppipiikkiputkea ja sinipiikkiputkea käytetään leikkokukkana.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 == Lajeja == * alppipiikkiputki (Eryngium alpinum) * metallipiikkiputki (Eryngium amethystinum) * koreapiikkiputki (Eryngium bourgatii) * sahapiikkiputki (Eryngium bromeliifolium) * kenttäpiikkiputki (Eryngium campestre) * kaukasianpiikkiputki (Eryngium caucasicum) * salaattipiikkiputki (Eryngium foetidum) * hohtopiikkiputki (Eryngium giganteum) * hopeapiikkiputki (Eryngium heterophyllum) * meripiikkiputki (Eryngium maritimum) * sinipiikkiputki (Eryngium planum) * jukkapiikkiputki (Eryngium yuccifolium) Suomen Lajitietokeskus: Piikkiputket – Eryngium Viitattu 6.2.2021. Eryngium July 2011-1.jpg|Metallipiikkiputki. Eryngium bourgatii (Pyrenees) 2.jpg|Koreapiikkiputki. Eryngium campestre 310705b.jpg|Kenttäpiikkiputki. Culantro (Eryngium foetidum) 2.jpg|Salaattipiikkiputki. Eryngium giganteum1.jpg|Hohtopiikkiputki. Blauwe zeedistel DSCF2091.JPG|Meripiikkiputki. Eryngium planum bgiu.jpg|Sinipiikkiputki. == Lähteet == == Aiheesta muualla == * Kassu – Kasvien suomenkieliset nimet: Piikiputket (Eryngium) * ITIS: Eryngium * United States Department of Agriculture (USDA): Eryngium * Flora of China: Eryngium
S/S Faust

S/S Faust oli suomalaisen varustaja Ernst Sohnin vuonna 1908 Porvoosta hankkima höyrylaiva. Alus koeajettiin Porvoossa heinäkuussa 1908, ja sen todettiin toimivan moitteettomasti. Sen jälkeen uusi omistaja, tuolloin laivameklarina toiminut Ernst Sohn, ajoi sen Viipurin edustalla sijaitsevaan Uuraaseen (ruots. Trångsund).Borgåbladet 25.7.1908 s. 2, Kansalliskirjasto Faustin rakensi vuonna 1908 Porvoolainen Bruno Nyholmin omistama Porvoon konepaja. ==Lähteet== Luokka:Höyrylaivat
Kuuruohot

Kuuruohot (Lunaria) on ristikukkaiskasveihin kuuluva suku, jossa on kolme lajia.BrassiBase: Lunaria Viitattu 17.6.2022. Kuuruohoja esiintyy Euroopassa ja Länsi-Aasiassa. Ne ovat yksi-, kaksi- tai monivuotisia ruohovartisia kasveja. Kesäkuuruohoa, joka on yksi- tai kaksivuotinen, ja ikikuuruohoa, joka on perenna, viljellään koristekasvina. Kesäkuuruohon kuivia lituja käytetään leikkokasvina.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lajeja == Kuuruoholajit ovat: * Ikikuuruoho (Lunaria rediviva) * Kesäkuuruoho (Lunaria annua) * Lunaria telekiana Rouen fleur place de la gare 7.JPG|Kesäkuuruoho. LunariaAnnua2.jpg|Kesäkuuruohon lituja. 1024 Ausdauerndes Silberblatt (Lunaria rediviva)-2198.jpg|Ikikuuruoho. Lunarai rediviva0.jpg|Ikikuuruoho. == Lähteet == == Aiheesta muualla == *Finto, Kassu – Kasvien suomenkieliset nimet: Kuuruohot (Lunaria) * Suomen Lajitietokeskus: Kuuruohot – Lunaria *ITIS: Lunaria *United States Department of Agriculture (USDA): Lunaria *
Rudy Gobert

Rudy Gobert (s. 26. kesäkuuta 1992 Saint-Quentin) on ranskalainen koripalloilija. == Urheilu-ura ja elämä == Sentterinä pelaava 216-senttinen Gobert edusti vuosina 2010–2013 kotimaansa Cholet Basketia. Denver Nuggets varasi hänet 27. vuorolla NBA:han vuoden 2013 varaustilaisuudessa. Gobert on edustanut NBA:ssa Utah Jazzia, josta häntä on peluutettu myös D-Leaguen puolella. Kaudesta 2015–2016 lähtien hän on kuulunut säännöllisesti Jazzin aloituskokoonpanoon. Kaudella 2016–2017 hän oli NBA:n torjuntatilaston ykkönen (2,6 torjuntaa per ottelu) ja hänet valittiin NBA:n kakkostähdistökentälliseen.Basketball-Reference.com Kaudella 2017–2018 hänet valittiin NBA:n vuoden puolustuspelaajaksi. Kaudella 2018–2019 hänet valittiin NBA:n kolmostähdistökentälliseen ja jälleen vuoden puolustuspelaajaksi. Maaliskuussa 2020 Robertin todettiin saaneen koronavirustartunnan. Pian tämän jälkeen NBA-kausi keskeytettiin. Ranskan maajoukkueessa Gobert on voittanut olympiahopeaa Tokiosta 2020 ja pronssia vuosien 2014 ja 2019 MM-kilpailuista sekä vuoden 2015 EM-kilpailuista. == Lähteet == * Rudy Gobert Europe Stats Basketball-Reference.com * Rudy Gobert NBA Stats Basketball-Reference.com * Rudy Gobert lnb.fr * Profiili euroleague.net === Viitteet === == Aiheesta muualla == * Rudy Gobert nba.com * * Rudy Gobert basketball profile eurobasket.com Luokka:Ranskalaiset koripalloilijat Luokka:Ranskalaiset olympiamitalistit Luokka:Vuonna 1992 syntyneet Luokka:Elävät henkilöt
Triumph (Circlen albumi)

__NOTOC__ Triumph on vuonna 2009 ilmestynyt Circlen 31. albumi. Levy äänitettiin New Jerseyssä WFMU-radioaseman studiossa syyskuussa 2007, jolloin se myös radioitiin. Samassa paikassa oli taltioitu jo yhtyeen vuoden 2006 albumi Arkades. Triumph julkaistiin aluksi vain vinyylinä tammikuussa 2009 ja CD-muodossa se ilmestyi saman vuoden marraskuussa. == Kappaleet == ;A-puoli # # ;B-puoli # ;C-puoli # ;D-puoli # # == Kokoonpano == * Mika Rättö – laulu, kosketinsoittimet * Janne Westerlund – kitara, laulu * Jussi Lehtisalo – basso, laulu * Tomi Leppänen – rummut == Lähteet == *Circle: Triumph Finnmusic. Luokka:Circlen albumit Luokka:Vuoden 2009 konserttitallenteet
Leukoijat

Leukoijat (Matthiola) on ristikukkaiskasveihin kuuluva suku, jossa on 55 lajia. Niitä esiintyy Länsi-Euroopassa, Etelä-Afrikassa, Keski-Aasiassa ja Kaakkois-Aasiassa. Leukoijat ovat yksi- tai monivuotisia pystykasvuisia ruohokasveja, harvoin varpuja.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Useita leukoijalajeja viljellään yksivuotisina koristekasveina, välimerenleukoijasta jalostettu talvileukoija on myös huonekasvi ja leikkokasvi.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lajeja == * Matthiola fruticulosa – varpuleukoija * Matthiola incana – välimerenleukoija eli tarhaleukoija * Matthiola longipetala – sarvileukoija ** M. longipetala subsp. bicornis – kaarisarvileukoija ** M. longipetala subsp. longipetala – harosarvileukoija * Matthiola sinuata – merileukoija * Matthiola bolleana – lanzarotenleukoija * Matthiola fragrans – tuoksuleukoija * Matthiola livida – egyptinleukoija * Matthiola maderensis – madeiranleukoija * Matthiola parviflora – pikkuleukoija * Matthiola tricuspidata – ristileukoija == Kuvia == P1070367.jpg|Varpuleukoija. Matthiola incana1.jpg|Välimerenleukoija. Matthiola longipetala.jpg|Sarvileukoija. Giroflée des dunes.jpg|Merileukoija. == Lähteet == == Aiheesta muualla == *Finto: Kassu – Kasvien suomenkieliset nimet: Leukoijat (Matthiola) *Suomen Lajitietokeskus: Leukoijat – Matthiola *ITIS: Matthiola *United States Department of Agriculture (USDA): Matthiola *Flora of China: Matthiola Luokka:Ristikukkaiskasvit
Thomas Heurtel

Thomas Heurtel (s. 10. huhtikuuta 1989 Béziers) on ranskalainen koripalloilija. Pelintekijänä pelaava Heurtel edustaa tällä hetkellä Venäläistä BK Zenit Pietariia ja on edustanut ranskalaisten seurajoukkueiden lisäksi espanjalaisia joukkueita sekä turkkilaista Anadolu Efesiä.acb.com Ranskan maajoukkueessa Heurtel on voittanut olympiahopeaa Tokiosta 2020, pronssia vuoden 2014 MM- kilpailuistahttp://www.fiba.com/basketballworldcup/2014/France ja Euroopan- mestaruuden Sloveniassa 2013. Hän karsiutui aluksi vuoden 2015 EM-kilpailujen Ranskan joukkueesta, mutta hänet nostettiin kisaryhmään Antoine Diot’n loukkaannuttuahttp://www.eurobasket2015.org/en/compID_qMRZdYCZI6EoANOrUf9le2.season_2015.roundID_-1.coid_7Xdt6nGfHBUQUJythm5Ad1.articleMode_on.html . Heurtelin seura kielsi tätä kuitenkin osallistumasta turnaukseen, ja Heurtelin tilalle nimettiin Léo Westermann.http://www.eurobasket2015.org/en/compID_qMRZdYCZI6EoANOrUf9le2.season_2015.roundID_-1.coid_mYOl8hpvGpMRezlCtgkW62.articleMode_on.html == Lähteet == * Thomas Heurtel Europe Stats Basketball-Reference.com * Thomas Heurtel acb.com * Profiili euroleague.net * Thomas Heurtel basketball profile eurobasket.com === Viitteet === Luokka:Ranskalaiset koripalloilijat Luokka:Ranskalaiset olympiamitalistit Luokka:Vuonna 1989 syntyneet Luokka:Elävät henkilöt
Ruth Negga

Ruth Negga (s. 1982) on etiopialais-irlantilainen näyttelijä. Negga syntyi isänsä kotimaassa Etiopiassa, josta perhe muutti äidin kotiseudulle Limerickiin, kun Ruth oli nelivuotias. Isä kuoli liikenneonnettomuudessa kolme vuotta myöhemmin. Negga opiskeli näyttelemistä Dublinin Trinity Collegen Samuel Beckett Centressä ja aloitti uransa teatterinäyttelijänä. Hän oli ehdolla vuoden 2003 lupaavimman tulokkaan Olivier-palkinnon saajaksi. Hän on esiintynyt esimerkiksi Royal National Theatressa Faidran Ariciana ja Hamletin Ofeliana. Elokuvadebyyttinsä Negga teki Capital Letters -draaman pääosassa vuonna 2004. Sitä seurasivat roolit muun muassa elokuvissa Isolation, Aamiainen Plutolla ja Colour Me Kubrick. Vuonna 2006 hän oli yksi Berliinin elokuvajuhlilla esiteltävien nuorten eurooppalaisten näyttelijöiden Shooting Stars -tunnustuksen saaneista. Neggalla olisi ollut rooli Celeste-nimisenä orjakarkurina Steve McQueenin vuoden 2013 elokuvassa 12 Years a Slave, mutta hänen osuutensa päädyttiin leikkaamaan lopullisesta elokuvasta. Television puolella Negga esiintyi muun muassa sarjoissa Love/Hate, Secret State ja Misfits sekä Shirley Basseynä televisioelokuvassa Shirley (2011). Vuonna 2013 hän sai ensimmäisen yhdysvaltalaisen televisioroolinsa Marvel-sarjasta S.H.I.E.L.D. Agentit, joka toi kansainvälistä näkyvyyttä. Hän näytteli sarjassa yhteensä 17 jaksossa. Maaliskuussa 2015 Negga valittiin näyttelemään naispääosaa samannimiseen sarjakuvaan perustuvassa televisiosarjassa Preacher. Sarja alkoi Yhdysvalloissa 22. toukokuuta 2016. Ruth Negga esiintyi naispääosassa vuoden 2016 elokuvassa Loving. Hänet palkittiin roolistaan muun muassa parhaan tulokkaan Bafta-palkinnolla, ja hän oli ehdolla esimerkiksi parhaan naispääosan Golden Globen ja Oscarin saajaksi. Samana vuonna Negga esiintyi myös fantasiaelokuvassa Warcraft: The Beginning. Neggalla on rooli James Grayn vuonna 2019 ensi-iltansa saavassa tieteiselokuvassa Ad Astra. == Filmografia == Elokuvat Vuosi Elokuva Rooli Huomioita 2004 Capital Letters Taiwo 2005 Aamiainen Plutolla Charlie Isolation Mary Colour Me Kubrick Lolita 2011 Shirley Shirley Bassey TV-elokuva 2012 The Samaritan Iris 2013 World War Z WHO:n tohtori Jimi: All Is by My Side Ida 2014 Noble Joan Una Vida: A Fable of Music and the Mind Jessica 2016 Warcraft: The Beginning kuningatar Taria Wrynn Loving Mildred Loving Televisiosarjat Vuosi Nimi Rooli Huomioita 2004 Tohtorit Wanda Harrison jakso ”The Replacement” Love is the Drug Lisa Sheerin 4 jaksoa 2008 Oikeuden edessä: Ben Melanie Lloyd 5 jaksoa 2009 Personal Affairs Doris "Sid" Siddiqi 5 jaksoa 2010 Five Daughters Rochelle 3 jaksoa Misfits Nikki 6 jaksoa The Nativity Leah 4 jaksoa 2010–2011 Love/Hate Rosie 8 jaksoa 2012 Secret State Agnes Evans 4 jaksoa 2013–2015 2018 S.H.I.E.L.D. Agentit Raina 18 jaksoa 2016–2019 Preacher Tulip O’Hare == Lähteet == == Aiheesta muualla == * Luokka:Irlantilaiset näyttelijät Luokka:Vuonna 1982 syntyneet Luokka:Elävät henkilöt
Paloyrtit

Paloyrtit (Phlomis) on huulikukkaiskasveihin kuuluva kasvisuku, jossa on noin sata lajia. Paloyrtit ovat salvioita muistuttavia monivuotisia ruohovartiskasveja tai ikivihreitä varpuja ja pensaita. Niitä esiintyy Euroopassa, Pohjois-Afrikassa ja Aasiassa. Kukat ovat valkoisia, keltaisia tai violetteja.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Monia paloyrttilajeja viljellään monivuotisina koristekasveina eli perennoina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Yhtä paloyrttilajia, mukulapaloyrttiä tavataan harvinaisena tulokaskasvina tai viljelyjäänteenä Etelä-Suomessa.Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. painos. Luonnontieteellinen keskusmuseo, Kasvimuseo. Helsinki 1998. ISBN 951-45-8167-9. == Lajeja == * kashmirinpaloyrtti (Phlomis cashmeriana) * kultapaloyrtti (Phlomis cretica) * pensaspaloyrtti (Phlomis fruticosa) * tuulenpaloyrtti (Phlomis herba-venti) * huopapaloyrtti (Phlomis lychnitis) * purppurapaloyrtti (Phlomis purpurea) * anatolianpaloyrtti (Phlomis russeliana) * mukulapaloyrtti (Phlomis tuberosa eli Phlomoides tuberosa) * helopaloyrtti (Phlomis viscosa)Finto: Kassu – Kasvien suomenkieliset nimet: Paloyrtit (Phlomis) * Phlomis pichleri 0 Phlomis fruticosa - Samoëns (2).JPG|Pensaspaloyrtti. Phlomis fruticosa 1.jpg|Pensaspaloyrtti. Phlomis herba-venti .jpg|Tuulenpaloyrtti. Phlomis purpurea Enfoque 2010-6-25 CampodeCalatrava.jpg|Purppurapaloyrtti. Phlomis tuberosa flowers.jpg|Mukulapaloyrtti. Phlomis tuberosa habitus 2.jpg|Mukulapaloyrtti. Phlomis viscosa 15-05-2009 14-52-54.JPG|Helopaloyrtti. == Lähteet == == Aiheesta muualla == * Suomen Lajitietokeskus: Paloyrtit – Phlomis *ITIS: Phlomis *United States Department of Agriculture (USDA): Phlomis *Flora of China: Phlomis
Soundcheck (albumi)

__NOTOC__ Soundcheck on vuonna 2009 ilmestynyt Circlen 32. albumi. Se äänitettiin lokakuussa 2009 Lahden Ravintola Torvessa järjestetyllä Space Force One -festivaalilla. Levyllä ovat ensimmäistä kertaa mukana kitaristiveljekset Julius ja Pekka Jääskeläinen, jotka ovat myöhemmin soittaneet myös usealla muulla Circlen albumilla. Brasilialainen Essence Music julkaisi alun perin vain vinyylinä ilmestyneen Soundcheckin CD-muodossa vuonna 2011.Circle ‎– Soundcheck Discogs. Viitattu 22.2.2015. == Kappaleet == ;A-puoli # # ;B-puoli # # == Kokoonpano == * Mika Rättö – laulu, kosketinsoittimet * Julius Jääskeläinen – kitara * Pekka Jääskeläinen – kitara * Janne Westerlund – kitara * Jussi Lehtisalo – basso, laulu * Tomi Leppänen – rummut * Tuomas Laurila – efektit == Lähteet == *Circle: Soundcheck Finnmusic. ===Viitteet=== Luokka:Circlen albumit Luokka:Vuoden 2009 konserttitallenteet